Megállapodás a Szentbékkálla ivóvízellátó víziközmű-rendszer

ellátásának biztonsága érdekében

mely létrejött **Szentbékkálla Község Önkormányzata** (cím: 8281 Szentbékkálla, Kossuth Lajos u. 11.; törzsszám: 15427968; képviseli: Sárvári Attila, polgármester),

és **Mindszentkálla Község Önkormányzata** (székhely: 8282 Mindszentkálla, Petőfi Sándor u. 13.; törzsszám: 15427951; képviseli: Keszler Gyula, polgármester)

mint **Ellátásért Felelősök** között az alábbi feltételek mellett:

1. **Ellátásért Felelősök** kijelentik, hogy a 2011. évi CCIX. törvény 6 §-a (továbbiakban: Vksztv) szerint, 2013. január 1-jétől tulajdonosai a Szentbékkálla ivóvízellátó víziközmű-rendszernek.

2. **Ellátásért Felelősök** kijelentik, hogy a helyi önkormányzatok tulajdonában álló víziközmű a nemzeti vagyonról szóló törvény alapján a helyi önkormányzat korlátozottan forgalomképes törzsvagyonát képzi. Ennek alapján az **Ellátásért felelősök** kinyilvánítják, hogy a tárgyi víziközmű rendszeren a jogok és kötelezettségek Szentbékkálla és Mindszentkálla községek önkormányzatainál állnak fenn.

3. A települési önkormányzatoknak, mint **Ellátásért felelősöknek** kötelessége és joga gondoskodni a közműves ivóvíz ellátásról a Szentbékkálla ivóvízellátó víziközmű-rendszeren.

4. **Ellátásért Felelősök** kölcsönösen kijelentik, hogy a Vksztv. 5/G. § (1) szerint e törvényben és végrehajtására kiadott jogszabályokban az ellátásért felelős számára meghatározott jogok gyakorlásáról és kötelezettségek teljesítésének módjáról a mindenkor hatályos Üzemeltetési szerződés rendelkezik.

5. **Ellátásért Felelősök** a Vksztv. 5/G § (1) b) alapján kijelentik, hogy a víziközmű-rendszerre vonatkozóan Szentbékkálla Község Önkormányzatot jelölik ki, mint képviseletükben eljáró **Ellátásért Felelőst**.

6. **Ellátásért Felelősök** megállapodnak abban, hogy a Szentbékkálla ivóvízellátó víziközmű-rendszer működtetésével kapcsolatos határozataikat egyszerű többséggel hozzák meg, ami vonatkozik jelen megállapodás elfogadására is.

**Ellátásért Felelősök** megállapodnak abban, hogy esetleges szavazati arány egyenlőség esetén döntésüket a tárgy év január 1-jén legnagyobb felhasználói egyenértékkel rendelkező **Ellátásért felelős** szavazata határozza meg.

*Jelen megállapodást - mely két oldalból és 6 pontból áll - elolvastuk, tartalmát megértettük, és azt, mint akartunkkal mindenben megegyezőt aláírtuk.*

Jelen megállapodást Szentbékkálla Község Önkormányzata Képviselő-testülete a …………….. határozatával hagyta jóvá.

Jelen megállapodást Mindszentkálla Község Önkormányzata Képviselő-testülete a …………….. határozatával hagyta jóvá.

Szentbékkálla, 2017. ….

 Szentbékkálla Község Önkormányzata Mindszentkálla Község Önkormányzata

 Ellátásért felelős Ellátásért felelős